น้องอายุ 2.7 ขวบ น้องชอบอั้นอึ 3-4 วันถึงจะถ่ายที ทำให้อึก้อนใหญ่และถ่ายยาก (น้องทานผัก ผลไม้ทุกชนิด ค่ะ) ในกรณีนี้น้องต้องรับการรักษาอย่างไรคะ? ต้องทานยาหรือต้องฝึกให้น้องนั่งถ่ายทุกวัน
สวัสดีค่ะ อาการชอบกลั้นอุจจาระในเด็ก ทำให้มีขับถ่ายยาก ท้องผูกดังกล่าวมานั้น เกิดได้ค่อนข้างบ่อยค่ะโดยอาการท้องผูกในเด็กที่แข็งแรงดี มักเกี่ยวกับอาการรับประทานอาหารที่มีกากใยเช่นผักผลไม้น้อยเกินไป ดื่มน้ำน้อยเกินไป การขับถ่ายไม่เป็นเวลา สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำ เป็นต้นดังนั้นเบื้องต้นแนะนำการปรับพฤติกรรมก่อน ให้รับประทานผักผลไม้ต่อไป ดื่มน้ำให้เพียงพอต่อวัน ดื่มหลังมื้ออาหารทุกครั้ง ยังไม่ควรซื้อยาถ่ายใดๆมาใช้เอง หากปรับพฤติกรรมแล้วยังมีอาการมาก ควรไปพบกุมารแพทย์เพื่อประเมินอาการ หาสาเหตุที่แน่ชัด และใช้ยาภายใต้การดูแลของแพทย์